smcproject/ml-wiki-sentences huggingface dataset:
എന്നാൽ സുഷിരങ്ങൾക്ക് കൃത്യമായി എത്രമാത്രം വലിപ്പമുണ്ടായിരിക്കണമെന്നതിനെക്കുറിച്ച് ഗവേഷകർക്കിടയിൽ വ്യത്യസ്തമായ അഭിപ്രായങ്ങളാണുള്ളത്.
ഒരു ജീവി അരിപ്പയിലൂടെ കടന്നു പോകുമോ എന്നത് തരംതിരിക്കുന്ന സമയത്ത് ആ ജീവിക്കാനുള്ള ജീവനുണ്ടായിരുന്നോ  അതോ ഇല്ലയോ എന്നതിനെ ആശ്രയിച്ചിരിക്കും.
മെസോഫോണ
ആർത്രോപോഡ അല്ലെങ്കിൽ നിമറ്റോഡ പോലെ മണ്ണിൽ കാണപ്പെടുന്ന വലിയ ജീവികളാണ് മെസോഫോണയിൽ ഉൾപ്പെടുന്നത് .
മെസോഫോണയിൽ ഉൾപ്പെടുന്ന ജീവികൾ വളരെയധികം വൈവിധ്യങ്ങൾ കാണിക്കുന്നു; ഉദാഹരണത്തിന് സ്പ്രിംഗ് ടെയിൽ എന്ന ചെറിയ ജീവിയുടെ കാര്യമെടുത്താൽപ്പോലും ( കൊളെംബോള ), 1998ലെ കണക്കനുസരിച്ച്, ഏകദേശം 6,500 ഇനങ്ങളെ തിരിച്ചറിഞ്ഞിട്ടുണ്ട്.
മൈക്രോഫോണ
മൈക്രോഫോണയിൽ സൂക്ഷ്മമോ വളരെ ചെറിയതോ ആയ ജീവികളാണുൾപ്പെടുന്നത്(സാധാരണയായി പ്രോട്ടോസോവകൾ റോട്ടിഫെറുകൾ പോലുള്ള വളരെ ചെറിയ ജീവികൾ എന്നിവയാണ് ഉൾപ്പെടുന്നത്).
മറ്റുള്ളവ ഒല്ലെറോസ് ഡി ടെറയിലെ ( സ്പെയിൻ ) ജന്തുജാലങ്ങളുടെ ഉദാഹരണങ്ങൾ
മറ്റ് ചില പദങ്ങളാണ് എവിഫോണ (" പക്ഷി ഫോണ") പിസിഫോണ അല്ലെങ്കിൽ ഇച്ത്യോഫോണ (" മൽസ്യ ഫോണ").
ഗവേഷണപ്രബന്ധങ്ങൾ ക്ലാസിക് ഫോണകൾ ലിന്നേയസ്, കരോലസ് .
ജന്തുജാല സ്യൂസിക്ക .
1746 ഇതും കാണുക Biodiversity Biome Ecology Ecosystem Environmental movement Fauna and Flora Preservation Society Gene pool Genetic erosion Genetic pollution Natural environment Soil zoology അവലംബങ്ങൾ പുറംകണ്ണികൾ "കൊളംബോളയുടെ ജൈവവൈവിധ്യവും പരിസ്ഥിതി വ്യവസ്ഥയിൽ അവയുടെ പ്രവർത്തനപരമായ പങ്കും"
ഫോണോഫോബിയ ഇംഗ്ലീഷ് വിലാസം https://ml.wikipedia.org/wiki/Phonophobia
ഉച്ചത്തിലുള്ള ശബ്ദത്തോടുള്ള ഭയമാണ് ഫോണോഫോബിയ അഥവാ സോണോഫോബിയ അല്ലെങ്കിൽ ലിഗിറോഫോബിയ .
ഇതിനെ അക്കോസ്റ്റിക്കോഫോബിയ എന്നും വിളിക്കുന്നു.
ഇത് വളരെ അപൂർവമായ ഒരു അവസ്ഥയാണ്.
ഒരു രോഗിക്ക് ശബ്ദത്തോടുള്ള ഹൈപ്പർസെൻസിറ്റിവിറ്റിയെ സൂചിപ്പിക്കാൻ സോനോഫോബിയയ്ക്ക് കഴിയും.
ഇത് മൈഗ്രെയ്ൻ രോഗനിർണയത്തിന്റെ ഭാഗമായി കാണാറുണ്ട്.
ഗ്രീക്ക് പദങ്ങളായ  φωνή - phōnē , "ശബ്‌ദം" , φόβος - ഫോബോസ് , "ഭയം" എന്നിവയിൽ നിന്നാണ് ഫോണോഫോബിയ എന്ന പദം വരുന്നത്.
കമ്പ്യൂട്ടർ സ്പീക്കറുകൾ അല്ലെങ്കിൽ ഫയർ അലാറങ്ങൾ പോലുള്ള ഉച്ചത്തിലുള്ള ശബ്ദങ്ങൾ പെട്ടെന്ന് പുറപ്പെടുവിക്കാൻ കഴിയുന്ന ഉപകരണങ്ങളെ ലിജിറോഫോബിക്‌സ് ഭയപ്പെടാം.
ഒരു ഹോം തിയറ്റർ സിസ്റ്റം, കമ്പ്യൂട്ടർ, ടെലിവിഷൻ അല്ലെങ്കിൽ സിഡി പ്ലെയർ പോലുള്ള ഒരു ഉപകരണം പ്രവർത്തിപ്പിക്കുമ്പോൾ, സ്പീക്കറുകൾ ശബ്‌ദം പുറപ്പെടുവിക്കാൻ കാരണമാകുന്ന എന്തും ചെയ്യുന്നതിനുമുമ്പ് ശബ്ദതീവ്രത കുറയ്ക്കാൻ അവർ ആഗ്രഹിച്ചേക്കാം.
ഡ്രംസ് പോലുള്ള ഉച്ചത്തിലുള്ള ഉപകരണങ്ങൾ കാരണം അവർ പരേഡുകളും കാർണിവലുകളും ഒഴിവാക്കാം.
വെടിക്കെട്ട് ശബ്ദവും ലിജിറോഫോബിക്സുകൾക്ക് അരോചകമായിരിക്കും.
ഉച്ചത്തിലുള്ള ശബ്ദത്തിന്റെ ഉറവിടത്തിൽ നിന്ന് രക്ഷപ്പെടാൻ രോഗി ഉത്കണ്ഠപ്പെടുന്നു.
ഇതും കാണുക അസ്ട്രഫോബിയ –ഇടിമുഴക്കഭയം മിസോഫോണിയ ഫോബിയ പട്ടിക അവലംബം
ഫോണ്ടെ അലിക്സോ
കേപ് വെർഡെയിലെ ഫോഗോ ദ്വീപിന്റെ തെക്ക് ഭാഗത്തുള്ള ഒരു വാസസ്ഥലമാണ് ഫോണ്ടെ അലിക്സോ .
ഇത് സ്ഥിതിചെയ്യുന്നത് അച്ചാഡ ഫർണയ്ക്ക് 3 കിലോമീറ്റർ തെക്കും ദ്വീപ് തലസ്ഥാനമായ സാവോ ഫിലിപ്പിന്റെ തെക്കുകിഴക്ക് 16കിലോമീറ്റർ ദൂരത്തും ആയാണ് .
2010 ൽ അതിന്റെ ജനസംഖ്യ 401 ആയിരുന്നു.
ഫോബെ ഇംഗ്ലീഷ് വിലാസം https://ml.wikipedia.org/wiki/Phoebe_(mythology) Greek deities series
ഗ്രീക്ക് പുരാണത്തിലെ അതിശക്തിയുള്ള ദേവന്മാരായ ടൈറ്റന്മാരിലുള്ള ഒരു ദേവതയാണ് ഫോബെ .
ഭൂമിദേവിയായ ഗയക്കും ആകാശത്തിന്റെ ദേവനായ യുറാനസ്സിനും ഉണ്ടായ ദേവതയാണ് ഫോബെ.
പെഷവാർ വിദ്യാലയ ആക്രമണം 2014 ഇംഗ്ലീഷ് വിലാസം https://ml.wikipedia.org/wiki/2014_Peshawar_school_attack
2014 ഡിസംബർ 16൹ തഹ്രിൿ-ഏ-താലിബാൻ പാകിസ്താൻ എന്ന ഭീകരസംഘടനയിലെ അംഗങ്ങളായ ഒമ്പതു തീവ്രവാദികൾ പാകിസ്താനിലെ പെഷവാർ നഗരത്തിലെ ആർമി പബ്ലിൿ സ്കൂളിനു നേരെ ആക്രമണം ചെയ്തു.
ഇവർ ഉന്നമിട്ടതു് പ്രസ്തുത വിദ്യാലയത്തിലെ ജീവനക്കാരെയും വിദ്യാർത്ഥികളെയുമായിരുന്നു.
ആക്രമണത്തിൽ 132 വിദ്യാർത്ഥികൾ അടക്കം 145 പേർ കൊല്ലപ്പെട്ടു.
ആക്രമണത്തിൽ 122 പേർക്കു് പരിക്കേറ്റു.
പ്രസ്തുത സ്കൂൾ സ്ഥിതിചെയ്യുന്നതു് പെഷാവർ കന്റോണ്മെന്റിനു സമീപമാണു്.
ഇവിടുത്തെ വിദ്യാർത്ഥികൾ സൈനികരുടെയും സാധാരണപൗരന്മാരുടെയും മക്കളാണു്.
ഡിസംബർ 16 ചൊവ്വാഴ്ച രാവിലെ ഇന്ത്യൻ സമയം പത്തരമണിയോടെയാണു് ഭീകരർ വിദ്യാലയത്തിലേയ്ക്കു് കടന്നു കയറിയതു്.
സൈനിക യൂണിഫോമിൽ തോക്കുമായി എത്തിയ ആറ് ഭീകരരാണ് സ്‌കൂളിൽ ആക്രമണം നടത്തിയത്.
തുടർച്ചയായി സ്‌ഫോടനങ്ങളും നടത്തി.
അഞ്ഞൂറിലധികം കുട്ടികളും ഒട്ടേറെ അധ്യാപകരും ഈ സമയം സ്‌കൂളിലുണ്ടായിരുന്നു.
പിന്നീട് ഇതിൽ ഭൂരിഭാഗം പേരെയും സൈന്യം ഒഴിപ്പിച്ചു.
തുടർന്നു് എട്ടരമണിക്കൂർ പാകിസ്താൻ സൈന്യവുമായ ഇവരുടെ ഏറ്റുമുട്ടൽ നീണ്ടുനിന്നു.
ഭീകരരിൽ ഒരാൾ ചാവേറായി പൊട്ടിത്തെറിച്ചപ്പോൾ ബാക്കിയുള്ളവരെ സൈന്യം വധിക്കുകയായിരുന്നു.
10 മുതൽ 18 വയസ്സുവരെയുള്ള കുട്ടികളാണ് കൊല്ലപ്പെട്ടത്.
മുതിർന്ന വിദ്യാർഥികളുള്ള ഒരു ബ്ലോക്കിലാണ് സ്‌ഫോടനമുണ്ടായത്.
അക്രമത്തെ തുടർന്ന് അടച്ചിട്ട വിദ്യാലയം 2015 ജനുവരി 12-ന് വീണ്ടും തുറന്നു.
സ്‌കൂളിൽ സംഘടിപ്പിച്ച ചടങ്ങിൽ പാകിസ്താൻ സൈനിക മേധാവി ജനറൽ റഷീൽ ഷരീഫ് കുട്ടികളേയും മാതാപിതാക്കളേയും സ്വീകരിച്ചു.
അക്രമ കാരണം
വടക്കൻ വസീരിസ്താനിലുണ്ടായ സൈനിക നടപടികൾക്ക് പ്രതികാരമായാണ് തെഹ്‌രിക് ഇ താലിബാൻ പാകിസ്താൻ സ്‌കൂൾ ആക്രമിച്ചതെന്നാണ് താലിബാന്റെ നിലപാട്.
പെസ ഇംഗ്ലീഷ് വിലാസം https://ml.wikipedia.org/wiki/PESA
ഇന്ത്യൻ പാർലമെന്റ്‌ 1996-ൽ ആദിവാസികൾക്ക് കൂടുതൽ നിയമപരിരക്ഷ നൽകുന്നതിനായി പാസാക്കിയ നിയമമാണ് പെസ (Panchayath Act Extended to Scheduled Area - പഞ്ചായത്ത്‌ എക്‌സ്‌റ്റൻഷൻ ടു ദി ഷെഡ്യൂൾഡ്‌ ഏരിയ ആക്‌ട്‌).
ആദിവാസികൾ കൂടുതലുള്ള പ്രദേശങ്ങളെ പ്രത്യേക പട്ടികവർഗ മേഖലകളാക്കി പ്രഖ്യാപിച്ച്‌ അവർക്കു കൂടുതൽ പ്രാതിനിധ്യമുള്ള പഞ്ചായത്ത്‌ മോഡൽ സംവിധാനമാണു പെസ നിയമം വിഭാവനം ചെയ്യുന്നത്‌.
സംസ്ഥാന ഗവർണർമാർക്ക് സംസ്ഥാന മന്ത്രിസഭയുടെ ശുപാർശയുടെ അടിസ്ഥാനത്തിൽ ഒരു ആദിവാസി മേഖല പ്രഖ്യാപിക്കാം.
പഞ്ചായത്ത്‌ രാജ്‌ നിയമമനുനുസരിച്ച്‌ ത്രിതല പഞ്ചായത്ത്‌ സംവിധാനങ്ങൾക്കു കീഴിലാണ്‌ ആദിവാസി പ്രദേശങ്ങളും പഞ്ചായത്തും പ്രവർത്തിക്കുക.
ഇതിനായി പഞ്ചായത്ത്‌ രാജ്‌ നിയമത്തിൽ നിയമഭേദഗതി വരുത്തേണ്ടതുണ്ട്‌.
ഈ നിയമം പ്രകാരം ആദ്യം ആദിവാസി അധിവാസ പ്രദേശത്തെ പ്രത്യേക പ്രദേശമായി വിജ്‌ഞാപനം ചെയ്യണം.
ത്രിതല പഞ്ചായത്ത്‌ തെരഞ്ഞെടുപ്പ്‌ പോലെ വോട്ടർമാരുടെ പട്ടിക തയ്യാറാക്കുകയും മറ്റു നടപടിക്രമങ്ങൾ പൂർത്തിയാക്കുകയും വേണം.
രാഷ്‌ട്രീയ പാർട്ടികളെ പ്രതിനിധീകരിച്ചും ആദിവാസികൾക്ക്‌ മത്സരിക്കാം.
ആദിവാസി വികസനത്തിനുള്ള സർക്കാർ, ത്രിതല പഞ്ചായത്ത്‌ ഫണ്ടുകൾ ആദിവാസി പഞ്ചായത്ത്‌ ഭരണസമിതിക്കാണു കൈമാറുക.
പ്രസിഡന്റ്‌, സെക്രട്ടറി തുടങ്ങിയ ഭാരവാഹികൾ അടങ്ങിയ ഭരണസമിതിയെയാണു തെരഞ്ഞെടുക്കുക.
ഭരണസമിതിയുടെ അനുവാദമില്ലാതെ നിർദിഷ്‌ട ആദിവാസി പഞ്ചായത്തിൽ ഉൾപ്പെടുന്നവർക്കു ഭൂമി ക്രയവിക്രയം ചെയ്യാൻ കഴിയില്ല.
പുറമെ നിന്നുള്ള ആളുകൾക്ക്‌ ആദിവാസികളെ കബളിപ്പിച്ച്‌ ഭൂമി തട്ടിയെടുക്കാൻ കഴിയില്ലെന്നതാണു പ്രധാന നേട്ടം.
ആദിവാസി പ്രദേശങ്ങൾക്കു പ്രത്യേക പരിരക്ഷ നൽകുന്ന പെസയിലൂടെ (ആദിവാസി ഗ്രാമസഭാ നിയമം) ആദിവാസികളുടെ ഭൂമി അന്യാധീനപ്പെടുന്നതും ചൂഷണവും തടയാൻ കഴിയും.
കർക്കശമായ നിബന്ധനകൾ കാരണം ആദിവാസി ഭൂമി ഉപയോഗിച്ച്‌ സാധാരണ ബാങ്കുകളിൽനിന്നു വായ്‌പയെടുക്കാൻ കഴിയില്ല.
നിയമപ്രാബല്യം
ആദിവാസി പഞ്ചായത്ത്‌ ഭരണസമിതിയുടെ തീരുമാനങ്ങൾക്ക് നിയമപ്രാബല്യമുണ്ട്‌.
എന്നാൽ രാജ്യത്തിന്റെ പൊതുവായ നീതിന്യായ സംവിധാനങ്ങളിലൂടെ ഭരണസമിതിയുടെ തീരുമാനങ്ങളെ ചോദ്യം ചെയ്യാവുന്നതാണ്.
സംസ്ഥാനങ്ങളിൽ
നിലവിൽ കേരളം, തമിഴ്‌നാട്‌, കർണാടക, പശ്‌ചിമ ബംഗാൾ ഒഴികെയുള്ള സംസ്‌ഥാനങ്ങളിൽ ആദിവാസി ഗ്രാമസഭാ നിയമം നടപ്പാക്കിയിട്ടുണ്ട്‌.
നിൽപ്പ് സമരം ഒത്തു തീർന്നതിന്റെ ഭാഗമായുണ്ടാക്കിയ കരാറിൽ കേരളത്തിൽ പെസ നിയമം നടപ്പിലാക്കുമെന്ന് കേരളസർക്കാർ ആദിവാസി ഗോത്ര മഹാസഭയ്ക്ക് ഉറപ്പ് നൽകിയിട്ടുണ്ട്.
നിയമം രൂപകല്പന ചെയ്തത്
അധ:സ്ഥിത വിഭാഗങ്ങളുടെ കേന്ദ്രകമ്മിഷൻ ചെയർമാനായിരുന്ന ഡോ. ബി.ഡി. ശർമ്മയാണ് ഈ നിയമത്തിന്റെ ശിൽപി.
പെസന്റ് കോഫിൻ ഇംഗ്ലീഷ് വിലാസം https://ml.wikipedia.org/wiki/Peasant_Coffin
അലക്സാണ്ടർ ഗിയേറിംസ്കി വരച്ച ഒരു എണ്ണച്ചായ ചിത്രമാണ് പെസന്റ് കോഫിൻ (പോളീഷ്: Trumna chłopska) വിവരണം
വീടിനടുത്ത് ഇരിക്കുന്ന ദുഃഖിതരായ ദമ്പതികളും ചെറിയ കുട്ടിയുടെ ഒരു ശവപ്പെട്ടിയും പെയിന്റിംഗിൽ കാണിക്കുന്നു.
1893-ലും 1894-ലും ക്രാക്കോവിൽ താമസിച്ചിരുന്ന കാലത്ത്.
ബ്രോനോവിസ് മാലേയിൽ താമസിച്ചിരുന്ന വോഡ്‌സിമിയേഴ്‌സ് ടെറ്റ്‌മജറെ ജിയേരിംസ്‌കി പതിവായി സന്ദർശിച്ചിരുന്നു.
അക്കാലത്ത് അലക്സാണ്ടർ ഗിയേറിംസ്കി കർഷക ശവപ്പെട്ടിക്ക് വേണ്ടി ആദ്യ രേഖാചിത്രങ്ങൾ വരച്ചു.
ഈ പെയിന്റിംഗ് ജിയറിംസ്‌കിയുടെ അവസാനത്തെ ചിത്രരചനയായിരുന്നു.
പിന്നീട്  അതിസൂക്ഷ്മവിവരങ്ങളടങ്ങിയ നഗര/പ്രകൃതിദൃശ്യങ്ങൾ( വേദുതകൾ ) മാത്രമാണ്  ജിയറിംസ്കി വരച്ചത്.
വാഴ്‌സയിലെ നാഷണൽ മ്യൂസിയത്തിന്റെ ശേഖരത്തിലാണ് ഈ പെയിന്റിംഗ് സൂക്ഷിച്ചിരിക്കുന്നത്.
സ്ഥായിയായ മാനസികഭാവം
Andrzej Wajda എഴുതി:
ദുരന്തത്തെ ഇത്രയും  ശക്തമായി അവതരിപ്പിക്കുന്ന മറ്റൊരു  പോളിഷ്  ചിത്രം എൻറെ അറിവിലില്ല.
ഇത്  നാടകമല്ല, കൃത്യമായി ദുരന്തം.
ഈ പെയിന്റിംഗിൽ പുരാതന ദുരന്തത്തിന്റെ ഒരു ആത്മാവുണ്ട്.
പൂർണ്ണ പകൽ വെളിച്ചത്തിൽ, അയൽവാസികളുടെ മുന്നിൽ, വീടിന് മുന്നിൽ, എല്ലായ്പ്പോഴും പരിസമാപ്‌തിയിലെത്തുന്ന  ദുരന്തം.
അവലംബം ↑ 1 2 Audiodescription of the painting , National Museum, Warsaw ↑ പുറംകണ്ണികൾ Painting at the National Museum in Warsaw Sketches of the old woman Sketches of the old man
പെസറ്റേറിയനിസം ഇംഗ്ലീഷ് വിലാസം https://ml.wikipedia.org/wiki/Pescetarianism ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഡിസംബർ മുതൽ തുടരുന്നു.
Japanese nigiri-sushi ; many cultures offer pescetarian-friendly cuisine.
ഭക്ഷണത്തിൽ മൽസ്യം ഉൾപ്പെടുകയും എന്നാൽ മറ്റു മാംസങ്ങളോ ഇറച്ചിയോ ഇല്ലാതിരിക്കുകയും ചെയ്യുന്ന ഭക്ഷണരീതിയാണ് pescetarianism ( / ˌ p ɛ s k ə ˈ t ɛər i ə n ɪ z əm / ; also spelled pescatarianism ) .
അവലംബം പുറത്തേക്കുള്ള കണ്ണികൾ What is a pescatarian?
Pescetarian Life Type of Vegetarian Diet, Body Weight, and Prevalence of Type 2 Diabetes
പെസഹാ (യഹൂദമതം) ഇംഗ്ലീഷ് വിലാസം https://ml.wikipedia.org/wiki/Passover
യഹൂദമതത്തിലെ ഒരു പ്രധാന പെരുന്നാളാണ് പെസഹാ ( ഇംഗ്ലീഷ് : Passover).
മിസ്രയീമിലെ അടിമത്തത്തിൽ നിന്നു പുരാതന ഇസ്രയേൽ ജനത മോചിതരായ പുറപ്പാടുപുസ്തക കഥയെ അനുസ്മരിക്കുന്ന പെരുന്നാളാണിത്.
ഹീബ്രു കലണ്ടറിലെ നീസാൻ മാസം 15-ആം തീയതി മുതൽ ഒരാഴ്ചക്കാലം പെസഹാ ആഘോഷിക്കപ്പെടുന്നു.
പുറപ്പാടുപുസ്തകത്തിലെ വിവരണപ്രകാരം ഇസ്രയേല്യരെ  ദുരിതപൂർണ്ണമായ അടിമത്തത്തിൽ നിന്ന് മോചിപ്പിക്കുന്നതിനായി ദൈവം പല ബാധകളെ ഒന്നൊന്നായി മിസ്രയീം ദേശത്തേക്ക് അയച്ചു.
എന്നാൽ ഭരണാധികാരിയായ ഫറവോ മനസ്സുമാറി ഇസ്രയേല്യരെ മോചിപ്പിക്കുവാൻ തയ്യാറായില്ല.
അതിനാൽ പത്താമത്തേതും ഏറ്റവും ഭയാനകവുമായ ശിക്ഷയായി സംഹാരദൂതനെ അയച്ച് മിസ്രയീമ്യരുടെ ആദ്യജാതന്മാരെ നിഗ്രഹിക്കുവാൻ യഹോവ തീരുമാനിച്ചു.
എന്നാൽ ഇസ്രയേല്യരുടെ ഭവനങ്ങളെ ശിക്ഷയിൽ നിന്ന് ഒഴിവാക്കുവാനായി കുഞ്ഞാടിന്റെ രക്തമെടുത്ത് വാതിൽപ്പടിയിൽ അടയാളമായി തളിക്കപ്പെടണമെന്നും നിർദ്ദേശിക്കപ്പെട്ടു.
അപ്രകാരം സംഹാരദൂതൻ ഇസ്രയേല്യരുടെ വീടുകളെ കടന്നു പോവുകയും മിസ്രയീമ്യരുടെ കടിഞ്ഞൂലുകളെ നിഗ്രഹിക്കുകയും ചെയ്തു.
ഈ 'കടന്നു പോക്കിൽ' നിന്നാണ് കടന്നു പോക്ക് (pass over) എന്നർത്ഥമുള്ള പെസഹാ എന്ന പേരു ഈ പെരുന്നാളിനു ലഭിച്ചെതെന്ന് ഒരു അഭിപ്രായമുണ്ട്.
ഭയാകുലനായ ഫറവോ ഇസ്രയേല്യരെ പോകുവാൻ അനുവദിക്കുകയും ഇസ്രായേൽ ജനത ഈജിപ്തിൽ നിന്നു രക്ഷപ്പെടുകയും ചെയ്തു.
തിടുക്കത്തിൽ തങ്ങളുടെ ഭവനങ്ങൾ വിടേണ്ടി വന്നതിനാൽ മാവു പുളിച്ച് അപ്പമാക്കിയെടുക്കുവാൻ അവർക്ക് സാധിച്ചില്ല.
ഇതിന്റെ സ്മരണക്കായി പെസഹക്കാലത്ത് അവർ പുളിപ്പുള്ള അപ്പം ഭക്ഷിക്കാറില്ല.
അതിനാൽ പെസഹാ പുളിപ്പില്ലാത്ത അപ്പത്തിന്റെ പെരുന്നാൾ (The Festival of the Unleavened Bread) എന്ന പേരിലും അറിയപ്പെടുന്നു.
മട്സാ എന്ന പുളിപ്പില്ലാത്ത അപ്പം പെസഹയുടെ ഒരു പ്രതീകം തന്നെയാണ്.
ഒരു കാലത്ത് മറ്റ് തീർത്ഥാടകപെരുന്നാളുകളായ സുക്കോത്ത് , ഷാവൂത്ത് എന്നിവയെപ്പോലെ പെസഹയ്ക്കും യഹൂദർ യെറുശലേം ദേവാലയത്തിലേക്ക് തീർത്ഥാടനം നടത്തിയിരുന്നു.
എന്നാൽ ശമരിയർ ഗെരിസീം പർവ്വതത്തിലേക്കായിരുന്നു തീർത്ഥാടനം നടത്തിയിരുന്നത്.
ക്രിസ്തീയ വിശേഷദിനമായ പെസഹാ വ്യാഴത്തിന്റെ (Maundy Thursday) ഉത്ഭവം യഹൂദ പെസഹയിൽ(Passover) നിന്നാണ്.
പെസഹയുടെ രാത്രിയിലാണ് യേശു തന്റെ ശിഷ്യരുമൊത്ത് അവസാന അത്താഴം കഴിച്ചതെന്നു സുവിശേഷങ്ങളിൽ രേഖപ്പെടുത്തിയിരിക്കുന്നു.
പെസഹാക്കാലം ഇംഗ്ലീഷ് വിലാസം https://ml.wikipedia.org/wiki/Eastertide
പാശ്ചാത്യ ക്രൈസ്തവ സഭയുടെ ആരാധനക്രമവർഷം അനുസരിച്ച് ഈസ്റ്റർ ഞായർ മുതൽ പെന്തക്കോസ്താ ഞായർ വരെയുള്ള അൻപത് ദിവസങ്ങളാണ് ഉയിർപ്പുകാലമായി ആചരിക്കുന്നത്.
ഉയിർപ്പുകാലത്തിലെ ഓരോ ഞായറാഴ്ചയും ഉയിർപ്പുഞായർ ആയിട്ടാണ് കരുതുന്നത്.
ഇതനുസരിച്ച് ഈസ്റ്റർ കഴിഞ്ഞുവരുന്ന ഞായറാഴ്ചകളെ ഉയിർപ്പുകാലം രണ്ടാം ഞായർ, ഉയിർപ്പുകാലംമൂന്നാം ഞായർ എന്നിങ്ങനെ വിളിക്കുന്നു.
1969 ലെ ആരാധനക്രമ പുനർനവീകരിക്കുന്നതിന് മുൻപ്  ഉയിർപ്പിന് ശേഷമുള്ള രണ്ടാം ഞായർ, ഉയിർപ്പിന് ശേഷമുള്ളമൂന്നാം ഞായർ എന്നിങ്ങനെ ആയിരുന്നു വിളിച്ചിരുന്നത്.
ഈസ്റ്റർ ഒക്ടേവ്
ഉയിർപ്പുകാലത്തിലെ ആദ്യ എട്ടുദിവസങ്ങളെയാണ് ഈസ്റ്റർ ഒക്ടേവ് എന്ന് പറയുന്നത്.
ഈ ദിവസങ്ങൾ എല്ലാം തന്നെ തിരുനാൾ ദിനങ്ങളാണ്.
ദൈവിക കാരുണ്യ ഞായർ
ഈസ്റ്ററിന് ശേഷം വരുന്ന ആദ്യ ഞായറാഴ്ച ദൈവിക കാരുണ്യ ഞായറായി ക്രൈസ്തവസഭ ആചരിക്കുന്നു.
യേശു വി. ഫൗസ്റ്റീനയുമായി നടത്തി എന്ന് കരുതപ്പെടുന്ന സംഭാഷണങ്ങളുടെ അടിസ്ഥാനത്തിലാണ് ദൈവിക കാരുണ്യ ഞായർ ആചരിക്കുന്നത് ഫൗസ്റ്റീനയുടെ ഡയറിയിൽ രേഖപ്പെടുത്തിയിരിക്കുന്നത് അനുസരിച്ച് കുമ്പസാരിച്ച് ഈ ദിവസം കുർബാന സ്വീകരിക്കുന്നവർക്ക് പൂർണ്ണ ദണ്ഡവിമോചനം ലഭിക്കും.
സ്വർഗാരോഹണ തിരുനാൾ
ഉയിർപ്പുകാലം നാല്പതാം ദിവസമാണ് യേശുവിന്റെ സ്വർഗാരോഹണ തിരുനാൾ ആഘോഷിക്കുന്നത്.
യേശു ഉയിർത്ത് നാല്പതാം ദിവസം ശിഷ്യന്മാർ കണ്ടു കൊണ്ട് നിൽക്കെ സ്വർഗാരോഹണം ചെയ്തു എന്ന ബൈബിൾ വിവരണമാണ് ഈ തിരുനാളിന് അടിസ്ഥാനം.
സാധാരണ ഗതിയിൽ വ്യാഴാഴ്ചയാണ് ഈ തിരുനാൾ വരുന്നത്.
എന്നാൽ ഈ ദിവസം പൊതുഅവധിയായി പ്രഖ്യാപിക്കാത്ത രാജ്യങ്ങളിൽ ഉയിർപ്പ് കഴിഞ്ഞ് നാല്പത് ദിവസം കഴിഞ്ഞു വരുന്ന ഞായറാഴ്ചയാണ് സ്വർഗാരോഹണ തിരുനാൾ ആഘോഷിക്കുന്നത്.
പെന്തക്കോസ്താ തിരുനാൾ
ഉയിർപ്പുകാലം അവസാനിക്കുന്നത് പെന്തക്കോസ്താ തിരുനാളോട് കൂടിയാണ്.
അപ്പസ്തോലന്മാരുടെ മേൽ പരിശുദ്ധാത്മാവ് എഴുന്നുള്ളിയ സംഭവമാണ് ഈ ദിവസം ക്രൈസ്തവസഭ സ്മരിക്കുന്നത്.
അൻപതാമത്തെ ദിവസം എന്നർത്ഥം വരുന്ന പെന്തെക്കൊസ്തെ എന്ന ഗ്രീക്ക് പദത്തിൽ നിന്നാണ് ഈ വാക്ക് ഉത്ഭവിച്ചത്.
ഉയിർപ്പുകാലം അൻപതാം ദിവസമാണ് പെന്തക്കോസ്താതിരുനാൾ ആഘോഷിക്കുന്നത്.
പരിശുദ്ധാത്മാവിന്റെ ആഗമനത്താൽ പ്രചോദിതരായി അപ്പോസ്തോലന്മാർ ഈ ദിനം തന്നെ സുവിശേഷ പ്രഘോഷണം ആരംഭിച്ചതിനാൽ പെന്തക്കൊസ്താദിനം ക്രൈസ്തവ സഭയുടെ സ്ഥാപകദിനമായി കരുതപ്പെടുന്നു.
പെസ്ക്വറ്റ്സ് പാരറ്റ് ഇംഗ്ലീഷ് വിലാസം https://ml.wikipedia.org/wiki/Pesquet%27s_parrot
സിട്രിക്കാസ് ജീനസിലെ ഏക അംഗമാണ് പെസ്ക്വറ്റ്സ് പാരറ്റ് ( Psittrichas fulgidus ), ( vulturine parrot ).
ന്യൂ ഗ്വിനിയയിലെ മലഞ്ചെരുവിലും മോൺടെയ്ൻ മഴക്കാടുകളിലും ഇത് കാണപ്പെടുന്നു.
വിവരണം Female profile showing vulturine features - taken at Cincinnati Zoo
ഏകദേശം 46 സെന്റിമീറ്റർ (18 ഇഞ്ച്) നീളവും 680–800 ഗ്രാം (24–28 z ൺസ്) ഭാരവുമുള്ള ഒരു വലിയ തത്തയാണ് പെസ്ക്വറ്റ്സ് പാരറ്റ്.
അതിന്റെ തൂവലുകൾ കറുത്തതാണ് എങ്കിലും നെഞ്ചിലേക്ക് ചാരനിറത്തിലുള്ള സ്കെയിലിംഗും ചുവന്ന ഉദരഭാഗവും കാണപ്പെടുന്നു.
പ്രായപൂർത്തിയായ പൂവന് കണ്ണിന് പിന്നിൽ ഒരു ചുവന്ന പാടുണ്ടെങ്കിലും അത് പ്രായപൂർത്തിയായ പിടയിൽ കാണുന്നില്ല.
മറ്റ് മിക്ക തത്തകളുമായി താരതമ്യപ്പെടുത്തുമ്പോൾ ഇതിന് അസാധാരണമായി ചെറിയ തലയുള്ളതായി കാണപ്പെടുന്നു.
തലയിൽ തൂവലുകളില്ലാതെ കറുത്ത തൊലിയും താരതമ്യേന നീളമുള്ള, ഹുക്ക് പോലെയുള്ള കൊക്കും കാണപ്പെടുന്നു.
കാഴ്ചയിൽ കഴുകനെ പോലുള്ള മുഖചിത്രം ആണ് അതിന്റെ ഇതര പൊതുനാമത്തിന് കാരണം.
സ്വഭാവം Upper body
പെസ്ക്വറ്റ്സ് പാരറ്റ് വളരെ സവിശേഷമായ ഒരു ഫ്രഗിവോർ (പഴവർഗ്ഗങ്ങൾ ഭക്ഷിക്കുന്ന) ആണ്.
ഇവ വിവിധ ഇനത്തിലുള്ള അത്തിപ്പഴങ്ങളും പൂക്കളും തേനും ഭക്ഷിക്കുന്നതായി രേഖപ്പെടുത്തിയിട്ടിട്ടുണ്ട്.
പഴങ്ങളുടെ ലഭ്യതയ്ക്കനുസരണമായി ഇവ കാലാനുസൃതമായി നാടോടികളാണ്.
കാട്ടിലെ പ്രജനനരീതിയെക്കുറിച്ച് വളരെക്കുറച്ചേ അറിയൂ.
സാധാരണയായി ഇവ പൊള്ളയായ വലിയ മരത്തിൽ ഒരു കൂട്ടിൽ രണ്ട് മുട്ടയിടുന്നു.
ഇവ സാധാരണയായി 20 അംഗങ്ങൾ വരെയുള്ള ഗ്രൂപ്പുകളായൊ ജോഡികളായൊ കാണപ്പെടുന്നു.
അവലംബം Collar, N.J. (1997).
Pesquet's Parrot (Psittrichas fulgidus).
Pp. 362 in: del Hoyo, J., Elliott, A. Sargatal, J. eds (1997).
ISBN 84-87334-22-9 .
Juniper, T. Parr, M. (1998).
A Guide to the Parrots of the World.
Pica Press, East Sussex.
ISBN 1-873403-40-2 .
പുറത്തേക്കുള്ള കണ്ണികൾ BirdLife Species Factsheet Archived 2009-01-03 at the Wayback Machine .
Red Data Book Psittrichas fulgidus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പെഹോവ, ഹരിയാന
പഹോവ , ഇന്ത്യൻ സംസ്ഥാനമായ ഹരിയാനയിലെ കരുക്ഷേത്ര ജില്ലയിൽപ്പെട്ട ഒരു പട്ടണവും മുനിസിപ്പാലിറ്റിയുമാണ്.
പഹോവ പട്ടണം സ്ഥിതി ചെയ്യുന്ന അക്ഷാംശ രേഖാംശങ്ങൾ 29°59′N 76°35′E ﻿ / ﻿ 29.98°N 76.58°E ﻿ / 29.98; 76.58 ആണ്.
ഈ പ്രദേശത്തിൻറെ ശരാശരി ഉയരം 224 മീറ്ററാണ് (734 അടി).
പഹോവ രൂപീകരിക്കപ്പെട്ടത്  1979 നവംബർ ഒന്നിനാണ്.
1979 and is at a distance of 27 km from കുരുക്ഷേത്ര പട്ടണത്തിൽ നിന്ന് ഇവിടേയ്ക്ക് 27 കിലോമീറ്റർ ദൂരമാണുള്ളത്.
ഒൻപതാം നൂറ്റാണ്ടിൽ നിന്നുള്ള രണ്ടു ലിഖിതങ്ങളിൽ നിന്നു തെളിയുന്നത് കനൌജില മഹേന്ദ്രപാലിൻറെ കീഴിലായിരുന്നു ഈ പ്രദേശമെന്നാണ്.
As of 2001 (ഇന്ത്യൻ സെൻസസ് ) പെഹോവയിലെ ജനസംഖ്യ 83,547 ആണ്.
ജനസംഖ്യയില പുരുഷന്മാർ 52 ശതമാനവും സ്ത്രീകൾ 48 ശതമാനവുമാണ്.
പെഹോവ പട്ടണത്തിലെ ജനങ്ങളുടെ സാക്ഷരത  89 ശതമാനമാണ്.
പുരുഷന്മാരുടെ സാക്ഷരത 85 ശതമാനവും സ്ത്രീകളുടേത് 76% ശതമാനവുമാണ്.
ആകെ ജനസംഖ്യയിൽ ആറു വയസിനു താഴെയുള്ള കുട്ടികൾ 13 ശതമാനമാണ്.
സംസാര ഭാക്ഷകൾ പഞ്ചാബിയും ഹിന്ദിയുമാണ്.
അവലംബം ↑ ↑ Falling Rain Genomics, Inc - Pehowa ↑ ↑
പെസഹാ വ്യാഴം ഇംഗ്ലീഷ് വിലാസം https://ml.wikipedia.org/wiki/Maundy_Thursday
ക്രൈസ്തവരുടെ വിശുദ്ധ വാരത്തിൽ ദുഃഖവെള്ളിക്ക് തലേന്നത്തെ വ്യാഴാഴ്ചയാണ് പെസഹാ വ്യാഴം (ഇംഗ്ലീഷ്: Maundy Thursday ) എന്ന് അറിയപ്പെടുന്നത്.
കുരിശുമരണം വരിക്കുന്നതിനു മുൻപായി യേശു തന്റെ ശിഷ്യന്മാരുടെ ഒപ്പം അവസാനമായി കഴിച്ച അത്താഴത്തിന്റെയും അതിനു മുൻപായി അദ്ദേഹം അവരുടെ കാലുകൾ കഴുകിയതിന്റെയും ഓർമ്മ പുതുക്കലായാണ് ഈ ദിനം ആചരിക്കപ്പെടുന്നത്.
ഈ ദിവസം ദേവാലയങ്ങളിൽ വിശുദ്ധ കുർബാനയ്ക്കു പുറമേ പ്രത്യേക പ്രാർത്ഥനകളും കാൽ കഴുകൽ ശുശ്രൂഷയും വീടുകളിൽ പെസഹാ അപ്പം മുറിക്കുന്ന ചടങ്ങും ഉണ്ടാകും.
പെസഹാ വ്യാഴത്തിലെ സന്ധ്യാപ്രാർത്ഥനകളോടെ ഈസ്റ്റർ ത്രിദിനത്തിന് തുടക്കമാകുന്നു.
ഈസ്റ്റർ ത്രിദിനങ്ങളായ ദുഃഖവെള്ളി , വലിയ ശനി , ഈസ്റ്റർ ഞായർ ദിവസങ്ങളിൽ വിശ്വാസികൾ യേശുവിന്റെ പീഡാനുഭവവും കുരിശുമരണവും ഉയർത്തെഴുന്നേല്പും സ്മരിക്കുന്നു.
പെസഹാ ആചരണത്തിന്റെ പശ്ചാത്തലം യഹൂദരുടെ പെസഹാ ആചരണം
ക്രിസ്തുമതത്തിന്റെ ആവിർഭാവത്തിനും നൂറ്റാണ്ടുകൾ മുൻപു തന്നെ പെസഹാ ആചരണം യഹൂദരുടെ ഇടയിൽ ഉണ്ടായിരുന്നു.
പുളിപ്പില്ലാത്ത അപ്പത്തിന്റെ പെരുന്നാൾ എന്നും അവർ പെസഹയെ വിളിക്കുന്നു.
ഇസ്രയേൽ ജനത്തിനെ മിസ്രയിമിലെ അടിമത്തത്തിൽ നിന്നു ദൈവം മോചിപ്പിച്ചതിന്റെ സ്മരണയ്ക്കായാണ് യഹൂദർ പെസഹാ ആഘോഷിക്കുന്നത്.
യഹൂദർ ദൈവത്തിന്റെ നിർദ്ദേശപ്രകാരം വീടുകളുടെ വാതിലിന്റെ കട്ടിളക്കാലുകളിൽ ആടിന്റെ രക്തം തളിക്കുകയും അതു കണ്ട്  സംഹാരദൂതൻ യഹൂദരുടെ വീടുകളെ കടന്നു പോവുകയും മിസ്രയീമ്യരുടെ കടിഞ്ഞൂലുകളെ നിഗ്രഹിക്കുകയും ചെയ്തതായി എബ്രായ ബൈബിളിലെ പുറപ്പാട് പുസ്തകത്തിലെ വിവരണത്തെ അടിസ്ഥാനമാക്കിയാണ് 'കടന്നു പോകുക' (passover) എന്നർഥമുള്ള 'പെസഹ' എന്ന് ഈ പെരുന്നാളിനെ അവർ വിളിക്കുന്നത്.
പെസഹാ ദിവസം കുടുംബനാഥന്റെ നേതൃത്വത്തിൽ ബലിയാടിനെ കൊന്ന് അതിന്റെ രക്തം പാപപരിഹാരമായി അർപ്പിക്കും.
ഇതിന്റെ മാംസം ചുട്ട് പുളിപ്പില്ലാത്ത അപ്പത്തിന്റെ കൂടെ ഭക്ഷിക്കും.
തീർത്ഥാടകപ്പെരുന്നാളുകൾ എന്നറിയപ്പെടുന്ന യഹൂദമതത്തിലെ മൂന്ന് പ്രധാന പെരുന്നാളുകളിൽ ഒന്നാണ് പെസഹ.
യേശുവിനു ശേഷം എ.ഡി. 70-ൽ ജറുസലേം ദേവാലയം നശിപ്പിക്കപ്പെടുന്നതു വരെ യഹൂദർ ഈ പെരുന്നാൾ ആഘോഷപൂർവം ആചരിച്ചു പോന്നിരുന്നു.
യേശുവിന്റെ അന്ത്യഅത്താഴവും ക്രൈസ്തവ പെസഹായുടെ ആരംഭവും
യേശു അവസാനമായി ആചരിച്ച പെസഹായുടെയും അദ്ദേഹത്തിന്റെ അന്ത്യഅത്താഴത്തിന്റെയും വിവരണം ബൈബിൾ പുതിയനിയമത്തിലെ നാലു സുവിശേഷങ്ങളിലും കാണുന്നുണ്ട്.
ലൂക്കാ എഴുതിയ സുവിശേഷത്തിലെ വിവരണം ഇപ്രകാരമാണ്: യേശു തന്റെ അന്ത്യ അത്താഴത്തിന് മുൻപായി ശിഷ്യന്മാരുടെ കാലുകൾ കഴുകുന്നു.
15-ആം നൂറ്റാണ്ടിലെ ഒരു ചിത്രം
" പെസഹകുഞ്ഞാടിനെ അറുക്കേണ്ടുന്ന പുളിപ്പില്ലാത്ത അപ്പത്തിന്റെ പെരുനാൾ ആയപ്പോൾ അവൻ [യേശു] പത്രൊസിനെയും യോഹന്നാനെയും അയച്ചു: നിങ്ങൾ പോയി നമുക്കു പെസഹ കഴിപ്പാൻ ഒരുക്കുവിൻ എന്നു പറഞ്ഞു.
ഞങ്ങൾ എവിടെ ഒരുക്കേണം എന്നു അവർ ചോദിച്ചതിന്നു:   നിങ്ങൾ പട്ടണത്തിൽ എത്തുമ്പോൾ ഒരു കുടം വെള്ളം ചുമന്നുകൊണ്ടു ഒരു മനുഷ്യൻ നിങ്ങൾക്കു എതിർപെടും; അവൻ കടക്കുന്ന വീട്ടിലേക്കു പിൻ ചെന്നു വീട്ടുടയവനോടു: ഞാൻ എന്റെ ശിഷ്യന്മാരുമായി പെസഹ കഴിപ്പാനുള്ള ശാല എവിടെ എന്നു ഗുരു നിന്നോടു ചോദിക്കുന്നു എന്നു പറവിൻ.
അവൻ വിരിച്ചൊരുക്കിയോരു വന്മാളിക കാണിച്ചുതരും; അവിടെ ഒരുക്കുവിൻ എന്നു അവരോടു പറഞ്ഞു.
അവർ പോയി തങ്ങളോടു പറഞ്ഞതുപോലെ കണ്ടു പെസഹ ഒരുക്കി.
സമയം ആയപ്പോൾ അവൻ അപ്പൊസ്തലന്മാരുമായി ഭക്ഷണത്തിന്നു ഇരുന്നു.
അവൻ അവരോടു: ഞാൻ കഷ്ടം അനുഭവിക്കും മുമ്പെ ഈ പെസഹ നിങ്ങളോടുകൂടെ കഴിപ്പാൻ വാഞ്ഛയോടെ ആഗ്രഹിച്ചു.
അതു ദൈവരാജ്യത്തിൽ നിവൃത്തിയാകുവോളം ഞാൻ ഇനി അതു കഴിക്കയില്ല എന്നു ഞാൻ നിങ്ങളോടു പറയുന്നു എന്നുപറഞ്ഞു.
പിന്നെ പാനപാത്രം എടുത്തു വാഴ്ത്തി: ഇതു വാങ്ങി പങ്കിട്ടുകൊൾവിൻ.
ദൈവരാജ്യം വരുവോളം ഞാൻ മുന്തിരിവള്ളിയുടെ അനുഭവം ഇന്നു മുതൽ കുടിക്കില്ല എന്നു ഞാൻ നിങ്ങളോടു പറയുന്നു.
പിന്നെ അപ്പം എടുത്തു വാഴ്ത്തി നുറുക്കി പെസഹാക്കുഞ്ഞാടിനെ ബലികഴിക്കേണ്ടിയിരുന്ന പുളിപ്പില്ലാത്ത അപ്പത്തിൻറെ ദിനം വന്നുചേർന്നു.
അന്ത്യ അത്താഴത്തിൽ നിന്നും പുറത്തിറങ്ങി, യേശുവിനെ ഒറ്റിക്കൊടുക്കുവാനായി പോകുന്ന ഇസ്കരിയോത്താ യൂദാ - 19-ആം നൂറ്റാണ്ടിൽ ഒരു ചിത്രം
യോഹന്നാൻ എഴുതിയ സുവിശേഷത്തിൽ യേശു അന്ത്യ അത്താഴത്തോട് അനുബന്ധമായി ശിഷ്യന്മാരുടെ പാദങ്ങൾ കഴുകിയതായും രേഖപ്പെടുത്തിയിട്ടുണ്ട്.
യേശു ഒരു താലത്തിൽ വെള്ളമെടുത്ത് ശിഷ്യന്മാരുടെ കാലുകൾ കഴുകി, അരയിൽ കെട്ടിയിരുന്നതായ തോർത്ത് എടുത്ത് തുവർത്തിയതിന് ശേഷം ഇപ്രകാരം ഉദ്‌ബോധിപ്പിക്കുന്നുണ്ട് : " നിങ്ങളുടെ കർത്താവും ഗുരുവുമായ ഞാൻ നിങ്ങളുടെ കാൽ കഴുകി എങ്കിൽ നിങ്ങളും തമ്മിൽ തമ്മിൽ കാൽ കഴുകേണ്ടതാകുന്നു. ഞാൻ നിങ്ങൾക്കു ചെയ്തതുപോലെ നിങ്ങളും ചെയ്യേണ്ടതിന്നു ഞാൻ നിങ്ങൾക്കു ദൃഷ്ടാന്തം തന്നിരിക്കുന്നു."
അത്താഴത്തിനു ശേഷം വീണ്ടും യേശു ശിഷ്യന്മാരോട് ഇപ്രകാരം അനുശാസിക്കുന്നുണ്ട് : "നിങ്ങൾ തമ്മിൽ തമ്മിൽ സ്നേഹിക്കേണം എന്നു പുതിയോരു കല്പന ഞാൻ നിങ്ങൾക്കു തരുന്നു; ഞാൻ നിങ്ങളെ സ്നേഹിച്ചതുപോലെ നിങ്ങളും തമ്മിൽ തമ്മിൽ സ്നേഹിക്കേണം എന്നു തന്നേ".
ഈ 'കല്പന'യിൽ (ലത്തീനിൽ  mandatum , പഴയ ഫ്രഞ്ചിൽ mandé)  നിന്നാണ് പെസഹാ വ്യാഴത്തിന്  ഇംഗ്ലീഷിൽ Maundy Thursday എന്ന പേരുണ്ടായത്.
പുതിയ നിയമത്തിലെ പെസഹായുടെ പിന്തുടർച്ചയാണ് ഇന്നത്തെ ക്രൈസ്തവരുടെ പെസഹാ ആചരണം.
വിശുദ്ധ കുർബാനയിൽ ക്രിസ്തുവിന്റെ ശരീരവും രക്തവും അപ്പവും വീഞ്ഞുമെന്ന രൂപത്തിൽ നൽകുന്ന ചടങ്ങിന്റെ പശ്ചാത്തലം യേശുവിന്റെ അന്ത്യഅത്താഴവുമായി ബന്ധപ്പെട്ട ബൈബിൾ ഭാഗങ്ങളാണ്.
അതിനാൽ ക്രിസ്ത്യൻ സഭകൾ പെസഹാ വ്യാഴത്തെ കുർബാന സ്ഥാപിച്ച ദിനമായും അനുസ്മരിക്കുന്നു.
പെസഹായ്ക്കു ബലിയർപ്പിക്കേണ്ട ആടിനു പകരം പെസഹാകുഞ്ഞാടായി മാറിയ യേശു മനുഷ്യകുലത്തിന്റെ മുഴുവൻ പാപപരിഹാര ബലിയായി സ്വയം അർപ്പിച്ചു എന്നതാണ് പെസഹാ ആചരണവുമായി ബന്ധപ്പെട്ട ക്രൈസ്തവ വീക്ഷണം.
അനുഷ്ഠാനങ്ങൾ കാൽകഴുകൽ ശുശ്രൂഷ കാൽകഴുകൽ ശുശ്രൂഷയിൽ അർമേനിയൻ അപ്പോസ്തലിക് സഭയിലെ ബിഷപ്പ് ഒരു കുട്ടിയുടെ കാൽ കഴുകുന്നു
തന്റെ ശിഷ്യൻമാരുടെ കാൽ കഴുകി ലോകത്തിന് മുഴുവൻ യേശു എളിമയുടെ സന്ദേശം നൽകിയതിൻറെ ഓർമപ്പെടുത്തലാണ് പെസഹാ വ്യാഴാഴ്ച ദേവാലയങ്ങളിലെ കാൽകഴുകൽ ശുശ്രൂഷ.
തിരഞ്ഞെടുക്കപ്പെട്ട പന്ത്രണ്ട് പേരുടെ കാലുകൾ പുരോഹിതൻ കഴുകി തുടച്ച് ചുംബിക്കും.
പെസഹ അപ്പവും പാലും പെസഹ അപ്പവും പാലും കൽത്തപ്പവും
അന്ത്യ അത്താഴത്തിൻറെ സ്മരണയാണ് പെസഹാ വ്യാഴാഴ്ച വീടുകളിലൊരുക്കുന്ന പെസഹാ വിരുന്ന്.
അന്നേ ദിവസം കേരളത്തിലെ നസ്രാണികളുടെ ഇടയിൽ  പെസഹ അപ്പം ഉണ്ടാക്കുന്ന പതിവുണ്ട്.
ഓശാനയ്ക്ക് പള്ളികളിൽ നിന്ന് നൽകുന്ന ഓശാനയോല (കുരുത്തോല) കീറി മുറിച്ച് കുരിശുണ്ടാക്കി പെസഹ അപ്പത്തിന് മുകളിൽ വെച്ച് കുടുംബത്തിലെ കാരണവർ അപ്പം മുറിച്ച് "പെസഹ പാലിൽ" മുക്കി ഏറ്റവും പ്രായം കൂടിയ വ്യക്തി മുതൽ താഴോട്ട് കുടുംബത്തിലെ എല്ലാവർക്കുമായി നൽകുന്നു.
പുളിക്കാത്ത മാവു കൊണ്ട് ഉണ്ടാക്കുന്ന അപ്പമായതിനാൽ ഇതിനു 'പുളിയാത്തപ്പം' എന്നും കുരുത്തോല കൊണ്ടുള്ള കുരിശടയാളം അപ്പത്തിന്മേൽ പതിപ്പിക്കുന്നത് കൊണ്ട് 'കുരിശപ്പം' എന്നും ഇതിനു പേരുണ്ട്.
ഇതിന് 'ഇണ്ടറി അപ്പം' എന്നും പേരുണ്ട്.
കുരിശിനുമുകളിൽ എഴുതുന്ന "INRI" യെ (മലയാളത്തിൽ "ഇൻറി") അപ്പവുമായി കൂട്ടി വായിച്ചാണ് ഇതിന് ഇൻറി അപ്പമെന്നും കാലക്രമേണ അത് ഇണ്ട്രിയപ്പമെന്നും  പേർ ഉണ്ടായതാണെന്ന് പറയപ്പെടുന്നു.
എന്നാൽ  ഇൻറി അപ്പം എന്ന പേരിലെ 'ഇൻറി' എന്നത് പഴന്തമിഴ്‌ (മലയാളം-തമിഴ് എന്നിങ്ങനെ പിളരുന്നതിന് മുൻപുള്ള ഭാഷ) വാക്കാണെന്നു അഭിപ്രായമുണ്ട്.
ഇൻറി എന്ന വാക്കിന്റെ അർത്ഥം 'കൂടാതെ, ഇല്ലാതെ' എന്നൊക്കെയാവുന്നു.
പെസഹാ അപ്പം അഥവാ ഇൻറി അപ്പം പുളിപ്പില്ലാത്ത അപ്പം ആയതുകൊണ്ടാണ് ഇത് ഇൻറി അപ്പം ആയതത്രേ.
പെസഹാ അപ്പത്തിന്റെയും പാലിന്റെയും  പാചകക്രമത്തിൽ പ്രാദേശികമായി ചില വ്യത്യാസങ്ങളും നിലവിലുണ്ട്.
ചിലയിടങ്ങളിൽ "പാല് കുറുക്ക്" (പാലുർക്ക്) ഉണ്ടാക്കുകയും പെസഹയുടെ അന്ന് രാത്രിയിൽ കുറുക്കായി തന്നെ കഴിക്കുകയും ചെയ്യുന്നു.
പാല് കുറുക്കിയത് പിറ്റേ ദിവസമാകുമ്പോൾ കട്ടയാകുകയും, ദുഖവെള്ളി ദിവസം കാലത്ത് കുർബ്ബാന കഴിഞ്ഞ് വീട്ടിൽ വരുമ്പോൾ കുടുംബാംഗങ്ങൾ എല്ലാവരും ഒത്ത് ചേർന്ന് കൈപ്പുള്ള ഇലയും മറ്റോ കടിച്ച് കട്ടയായ അപ്പം കഴിക്കുന്നു.
ചിത്രസഞ്ചയം
പെസഹാ അപ്പം
പെസഹാ പാൽ
കൽത്തപ്പം അവലംബങ്ങൾ
പെസീസ ഫ്രൂട്ടിങ് ബോഡിയുടെ ടീസ് മൗണ്ട്.
മണ്ണിലും മരത്തടിയിലും ചാണകത്തിലും കാണപ്പെടുന്ന സാപ്രോഫൈറ്റിക്  കപ്പ് ഫംഗസ്സിന്റെ ഒരു വലിയ ജനുസ്സാണ് പെസീസ .
ഈ ജനുസ്സിലെ മിക്ക അംഗങ്ങളും ഭക്ഷ്യയോഗ്യമാണോ എന്നത് അജ്ഞാതമാണ്.
മൈക്രോസ്കോപ്പിന്റെ സഹായമില്ലാതെ ഈ സ്പീഷീസുകളെ വേർതിരിച്ചറിയുക പ്രയാസമാണ്.
ഒരു പോളിഫൈലെറ്റിക് ജനുസ്സായ പെസീസയിൽ നൂറിലധികം സ്പീഷീസുകളുണ്ടെന്നു കണക്കാക്കപ്പെടുന്നു.
ഇനങ്ങളിൽ ഇവ ഉൾപ്പെടുന്നു: പെസിസ ആംപ്ലിയാറ്റ പെസിസ അർവെർനെൻസിസ് പെസിസ ബാഡിയ പെസിസ സെറിയ പെസിസ ഡൊമിസിലിയാന പെസിസ എക്കിനോസ്പോറ പെസിസ എറിനി പെസിസ ഫിമെറ്റി പെസിസ ഗ്രാനുലോസ പെസിസ ഹാലോഫില പെസിസ ഇൻഫോസ പെസിസ മൈക്രോപസ് ഗ്രൂപ്പ് പെസിസ മൊസേരി പെസിസ ഒലിവിയ പെസിസ ഓസ്ട്രകോഡെർമ പെസിസ പീറ്റേഴ്സി പെസിസ ഫിലോജെന പെസിസ പ്രെറ്റെർവിസ പെസിസ റിപാണ്ട പെസിസ സുക്കോസ പെസിസ സിൽ‌വെസ്ട്രിസ് പെസിസ വാരിയ പെസിസ വെസിക്കുലോസ പെസിസ വയലസ അവലംബങ്ങൾ പുറംകണ്ണികൾ കുറച്ച് പെസിസ ഇനങ്ങളുടെ ഫോട്ടോകൾ കുറച്ച് പെസിസ ഇനങ്ങളുടെ ഫോട്ടോകൾ
ബജ്റംഗ് ദൾ ഇംഗ്ലീഷ് വിലാസം https://ml.wikipedia.org/wiki/Bajrang_Dal
തീവ്ര ഹിന്ദു സ്വഭാവമുള്ള ഒരു ഹൈന്ദവ സായുധസേനാ സംഘമാണ് ബജ്റംഗ്‌ദൾ .
ഹിന്ദുത്വം അടിസ്ഥാനമാക്കി പ്രവർത്തിക്കുന്ന സംഘടനയായ വിശ്വ ഹിന്ദു പരിഷത്തിന്റെ യുവജന സംഘടനയാണിത് .
വിശ്വ ഹിന്ദുപരിഷത്ത് 1984 ഒക്ടോബർ 1 നു നടത്തിയ രാം-ജനകി രഥയാത്രയിലാണ് ഇന്ത്യയിലെ ഒരു യുവജന സംഘടനയായ ബജ്റംഗ് ദൾ രൂപം കൊണ്ടത്.
രാമജന്മ ഭൂമിയായ അയോധ്യയിലേക്ക് മാർച്ച് നടത്തുകയും സന്നദ്ധ പ്രവർത്തനങ്ങളിലൂടെ ദേശീയ ശ്രദ്ധ ആകർഷിക്കുകയും 1992-ൽ തർക്ക മന്ദിരമായ അയോധ്യയിൽ രാമക്ഷേത്ര നിർമ്മാണത്തിൽ ഏർപ്പെട്ട കർസേവകരിൽ ഭൂരിഭാഗം പേരും ഈ യുവജന പ്രസ്ഥാനത്തിലെ അംഗങ്ങളായിരുന്നു.
ഭാരതത്തിലെ സനാതന ധർമ്മങ്ങൾ ഉയർത്തിപ്പിടിച്ചുകൊണ്ട് ഹിന്ദു സമൂഹം നേരിടുന്ന വെല്ലുവിളികളെ ത്യാഗം ചെയ്തും സംരക്ഷിക്കുക  എന്നതാണ് സംഘടനയുടെ ലക്ഷ്യം.
സേവനം,സുരക്ഷ,സംസ്കാരം (Service, Safety, Culture) എന്നതാണ് സംഘടനയുടെ മുദ്രാവാക്യം വിനയ് കത്യാറാണ് നിലവിലെ ദേശീയ അദ്ധ്യക്ഷൻ.
2018 ജൂൺ 4 ന്, അമേരിക്കൻ കേന്ദ്രീയ രഹസ്യാന്വേഷണ ഏജൻസി (സി.ഐ.എ) വി.എച്.പി, ബജ്റംഗ് ദൾ എന്നീ സംഘടനകളെ രാഷ്ട്രീയ സമ്മർദ്ദം ചെലുത്തുന്ന മത സായുധസംഘങ്ങളിൽ ഉൾപ്പെടുത്തി പ്രവർത്തന രീതികൾ സംഘടന പ്രവർത്തനം
ബാലോപാസന, ഉപനയനം തുടങ്ങി മറ്റ് അനുബന്ധ ഉത്സവങ്ങളും നടത്തുന്നു.
പ്രക്ഷോഭ പ്രവർത്തനം
പശു സംരക്ഷണം, പവിത്രമായ സ്ഥലങ്ങൾ പുതുക്കി സംരക്ഷിക്കുക, സാമൂഹിക തിന്മകളായ സ്ത്രീധനം, തൊട്ടുകൂടായ്മ എന്നിവ നിർത്തലാക്കുക
ഹിന്ദു സംസ്കാരത്തെ അപമാനിക്കുന്നതിൽ പ്രക്ഷോഭിക്കുക, നിയമാനുസൃതമല്ലാത്ത നുഴഞ്ഞു കയറ്റം തടയുക.